b'\n_START_ARTICLE_\nRafah\n_START_SECTION_\nEtimologia\n_START_PARAGRAPH_\nAntigament fou coneguda com a Robihwa pels antics egipcis, Rafihu pels assiris, \xce\xa1\xce\xb1\xcf\x86\xce\xaf\xce\xb1 (R\xc3\xa0fia) pels grecs, Raphia pels romans, Raphia\xe1\xb8\xa5 [pronunciat Rafiach] pels antics israelites, i Rafah en el temps del califat.\n_START_SECTION_\nAntiguitat\n_START_PARAGRAPH_\nR\xc3\xa0fia (llat\xc3\xad Raphia, assiri Rapikhu) fou una ciutat de la costa de Palestina entre Gaza i Rhinocura, considerada la primera ciutat de Celes\xc3\xadria._NEWLINE_Apareix per primer cop en una inscripci\xc3\xb3 de Seti I fara\xc3\xb3 egipci des de 1303 aC, com Rph, i com la primera parada del fara\xc3\xb3 Sheshonq I en la campanya del Llevant del 925 aC. El 720 aC fou el lloc on el rei d\'Ass\xc3\xadria Sargon II va obtenir la vict\xc3\xb2ria sobre els egipcis, i el 217 aC es lliurava la batalla de R\xc3\xa0fia entre Ptolemeu IV i Ant\xc3\xadoc III el gran, que va guanyar el primer. (Es diu que per ser una de les batalles m\xc3\xa9s grans mai lliurada al Llevant, amb m\xc3\xa9s de cent mil soldats i centenars d\'elefants)._NEWLINE_La ciutat fou conquerida per Alexandre Janeu, que la va arrabassar als egipcis. Gabini la va trobar arru\xc3\xafnada i despoblada i fou reconstru\xc3\xafda en la seva \xc3\xa8poca (57 aC). Rafah s\'esmenta en l\'obra d\'Estrab\xc3\xb3 (16,2, 31), a l\'Itinerari d\'Anton\xc3\xad, i \xc3\xa9s descrita al Mapa de Madaba._NEWLINE_Va tenir un bisbe que va estar present al concili d\'Efes i als dos concilis de Constantinoble del 536 i 553. Una comunitat jueva es va instal\xc2\xb7lar a la ciutat segles IX i X i altre cop el XII, per\xc3\xb2 al segle\xc2\xa0xi va patir una severa decad\xc3\xa8ncia i el 1080 els jueus emigraren a Ascal\xc3\xb3. Una comunitat de samaritans tamb\xc3\xa9 vivia all\xc3\xa0 durant aquest per\xc3\xadode. Com la majoria de ciutats del sud de Palestina, l\'antiga Rafah tenia un lloc per atracar a la costa (ara Tell Rafah), mentre que la ciutat principal era cap a l\'interior. Durant el per\xc3\xadode bizant\xc3\xad, era una di\xc3\xb2cesi.\n_START_SECTION_\nDomini isl\xc3\xa0mic\n_START_PARAGRAPH_\nRafah era una ciutat comercial important durant el primer per\xc3\xadode \xc3\xa0rab i musulm\xc3\xa0, i una de les ciutats capturades pel Califat Raixidun sota el general Amr ibn al-As el 635. Sota els omeies i despr\xc3\xa9s els abb\xc3\xa0ssides Rafah era a l\'extrem sud de la frontera del djund de Filastin ("Districte de Palestine"). Segons el ge\xc3\xb2graf \xc3\xa0rab al-Yakubi, era l\'\xc3\xbaltima ciutat a la Prov\xc3\xadncia de S\xc3\xadria i a la ruta des de Ramla fins a Egipte. Estava poblada per les tribus Lakhm i Djudham._NEWLINE_El 1226, el ge\xc3\xb2graf \xc3\xa0rab Yakut al-Hamawi escriu sobre l\'anterior import\xc3\xa0ncia de Rafah en el primer per\xc3\xadode \xc3\xa0rab, i esmenta que en "d\'altres temps fou una ciutat pr\xc3\xb2spera, amb un mercat, i una mesquita, i hostelries". Tanmateix diu que en el seu estat actual, Rafah era en ru\xc3\xafnes, per\xc3\xb2 era una estaci\xc3\xb3 postal d\'aiubida a la ruta a Egipte des de la ve\xc3\xafna Deir al-Balah pr\xc3\xb2xim. Els registres Otomans al segle\xc2\xa0xvi mostren un poble petit de 16 contribuents.\n_START_SECTION_\nGuerres napole\xc3\xb2niques\n_START_PARAGRAPH_\nEl 1799, l\'ex\xc3\xa8rcit revolucionari de Fran\xc3\xa7a manat per Napole\xc3\xb3 Bonaparte passava a trav\xc3\xa9s de Rafah durant la campanya napole\xc3\xb2nica a Egipte i a S\xc3\xadria.\n_START_SECTION_\nSegle XIX\n_START_PARAGRAPH_\nVa recuperar certa import\xc3\xa0ncia al segle\xc2\xa0xix, des de 1865, com estaci\xc3\xb3 telegr\xc3\xa0fica de la l\xc3\xadnia Damasc-El Caire. El 1875 el khediv Isma\xc3\xafl la va visitar i es van erigir dues columnes per marcar que Rafah era el l\xc3\xadmit entre les prov\xc3\xadncies d\'Egipte i S\xc3\xadria. El 1881 l\'arxiduc Llu\xc3\xads Salvador d\'\xc3\x80ustria-Toscana escrivia: "Fragments de granit gris i pilars encara estan en peus, i aqu\xc3\xad es pot trobar la ruta, els camps, i l\'arena, i es veu una l\xc3\xadnia mig enterrada... Els pilars s\xc3\xb3n restes d\'un antic temple i tenen especial import\xc3\xa0ncia a ulls dels \xc3\xa0rabs que l\'anomenen Rafah, ja que marcava el l\xc3\xadmit entre Egipte i S\xc3\xadria". No obstant la Porta va amena\xc3\xa7ar el 1898 d\'annexionar el Sina\xc3\xad a S\xc3\xadria i bestreure-la d\'Egipte provocant la visita a Rafah d\'Abbas Hilmi; els plans otomans foren desencoratjats per la diplom\xc3\xa0cia brit\xc3\xa0nica.\n_START_SECTION_\nSegles XX i XXI\n_START_PARAGRAPH_\nL\'abril de 1906 els otomans van ocupar Rafah, van enderrocar les dues columnes i van abatre els pals de tel\xc3\xa8graf; van seguir negociacions l\'octubre i el servei telegr\xc3\xa0fic fou restaurat i es va inaugurar el servei telef\xc3\xb2nic. El juny de 1917, l\'ex\xc3\xa8rcit brit\xc3\xa0nic manat per Sir Archibald Murray capturava Rafah, i l\'utilitzava com a base pel seu atac en el que fou la primera batalla de Gaza (1917). La pres\xc3\xa8ncia de les bases de l\'ex\xc3\xa8rcit era un factor econ\xc3\xb2mic que portava gent a la ciutat, i el 1922 tenia una poblaci\xc3\xb3 de 600 habitants. Amb la sedentaritzaci\xc3\xb3 dels bedu\xc3\xafns alguns s\'hi van establir i el 1948, la poblaci\xc3\xb3 havia pujat a 2.500. Despr\xc3\xa9s de l\'Guerra araboisraeliana de 1948, els camps de refugiats s\'establiren a la zona. El 1956 l\'ex\xc3\xa8rcit israeli\xc3\xa0 - en la venjan\xc3\xa7a per a una s\xc3\xa8rie d\'atacs executats pel fedayins - ocuparen la ciutat i mataren 111 persones, incloent-hi 103 refugiats, al camp de refugiats palest\xc3\xad de Rafah. Durant la Guerra dels Sis Dies de 1967, la For\xc3\xa7a De Defensa d\'israel capturava Rafah amb la Pen\xc3\xadnsula del Sina\xc3\xad i Gaza; la poblaci\xc3\xb3 era d\'uns 55.000 habitants, dels que nom\xc3\xa9s 11,000 vivien a Rafah mateix._NEWLINE_L\'estiu de 1971, l\'IDF, sota el general Ariel Sharon (llavors cap del Comandament del sud de l\'IDF), va destruir aproximadament 500 cases en els camps de refugiats de Rafah per crear carreteres de patrulla per a forces israelianes. Aquestes demolicions despla\xc3\xa7aren gaireb\xc3\xa9 4.000 persones. Israel va establir als pobles anomenats Brasil i Canada grups de cases per acomodar als despla\xc3\xa7ats i proporcionar millors condicions en les esperances d\'integrar els refugiats a la poblaci\xc3\xb3 general i el seu nivell de vida; Brasil est\xc3\xa0 al sud immediat de Rafah, mentre que el Canad\xc3\xa0 era just al travessar la frontera del Sinai. Els dos s\'anomenaven aix\xc3\xad perqu\xc3\xa8 allotjaven casernes de tropes de les Nacions Unides d\'aquests Pa\xc3\xafsos. Despr\xc3\xa9s dels Acords de Camp David de 1978 que establien la repatriaci\xc3\xb3 de refugiats del projecte del Canad\xc3\xa0 cap a Gaza, es va construir el projecte de Tel al-Sultan, cap al nord-oest de Rafah, per acollir-los._NEWLINE_A causa dels Acords de Camp David, Israel es va retirar de la Pen\xc3\xadnsula del Sina\xc3\xad i Rafah fou dividia, amb part de la poblaci\xc3\xb3 al costat egipci de la frontera sota govern d\'Egipte, i la resta a la Franja de Gaza. Per afrontar la divisi\xc3\xb3 de la ciutat, els contrabandistes van comen\xc3\xa7ar a fer t\xc3\xbanels sota la frontera, connectant les dues parts i permetent el contraban de b\xc3\xa9ns i persones._NEWLINE_Durant les protestes eg\xc3\xadpcies del 2011, els manifestants antigovern atacaren i mataren tres policies a la part eg\xc3\xadpcia de la ciutat._NEWLINE_El 29 de gener de 2011, l\'Esgl\xc3\xa9sia de Sant Jordi i la Biblioteca Nacional foren cremades en la part eg\xc3\xadpcia de la ciutat despr\xc3\xa9s de treure\'n tots els llibres isl\xc3\xa0mics i posar-los en lloc segur.\n_START_SECTION_\nDemografia\n_START_PARAGRAPH_\nEl 1922, la poblaci\xc3\xb3 de Rafah era de 599 persones, que augment\xc3\xa0 a 2.220 el 1945. El 1982, la poblaci\xc3\xb3 total era aproximadament de 10.800._NEWLINE_El 1997 l\'Oficina Central Palestina d\'Estad\xc3\xadstica (PCBS) encarregada del cens, establ\xc3\xad que Rafah i el seu camp adjacent tenien una poblaci\xc3\xb3 combinada de 91.181 habitants, Tall as-Sultan sola en tenia 17.141 Els refugiats palestins s\xc3\xb3n el 80,3% de la poblaci\xc3\xb3 total. Al cens de 1997, Rafah (juntament amb el Camp de Rafah) distribu\xc3\xafa el g\xc3\xa8nere en un 50,5% de mascles i un 49,5% de femelles._NEWLINE_El 2006, segons la mateixa fonts, la ciutat Rafah tenia una poblaci\xc3\xb3 de 71.003, Rafah camp i Tall as-Sultan formaven localitats separada a efectes del cens, amb unes poblacions de 59.983 i 24.418 habitants respectivament.\n_START_SECTION_\nPas fronterer de Rafah\n_START_PARAGRAPH_\nRafah \xc3\xa9s el lloc del Pas fronterer de Rafah, l\'\xc3\xbanic lloc que permet travessar de Gaza a Egipte. Anteriorment operat per forces militars israelianes, el control de la travessia fou transferit a l\'Autoritat Nacional Palestina el setembre de 2005 com a part de la Retirada israeliana de la franja de Gaza. Una Comissi\xc3\xb3 de la Uni\xc3\xb3 Euroepa comen\xc3\xa7ava a controlar el pas el novembre de 2005 enmig de les preocupacions de seguretat israelianes, i l\'abril de 2006, la Gu\xc3\xa0rdia Presidencial del president palest\xc3\xad Mahmud Abbas assumia la responsabilitat pel lloc pel costat de l\'Autoritat Nacional Palestina. En el costat egipci, la responsabilitat fou assumida pels 750 Guardes de Frontera admesos per un acord d\'Egipte amb Israel. L\'acord es signava el novembre del 2005 sota pressi\xc3\xb3 dels Estas Units, i especifica que quedava sota els requisits de seguretat demanats per Israel._NEWLINE_El 23 de gener, de 2008, a les 2, el pas de frontera s\'obria despr\xc3\xa9s que homes armats fessin explotar la barrera. Durant els quatre dies vinents, aproximadament 700.000 palestins creuaven a Egipte, molts per comprar subministraments i per retornar a Gaza. Un nombre m\xc3\xa9s petit d\'egipcis creuaven a Gaza._NEWLINE_L\'1 de juny, de 2010, enmig de la commoci\xc3\xb3 internacional despr\xc3\xa9s de l\'atac d\'Israel contra un vaixell civil amb alguns morts, Egipte anunciava que obria el pas de la frontera._NEWLINE_El 28 de maig, de 2011, en una mesura correctora de la pol\xc3\xadtica vergonyosa del president destitu\xc3\xaft Hosni Mubarak envers Palestina i la seva gent, Egipte despr\xc3\xa9s de quatre anys de tancament del seu costat va acabar el setge de Gaza reobrint de manera permanent el pas fronterer de Rafah, admetent palestins lliurement al seu pa\xc3\xads. Els primers a creuar foren cotxes ambul\xc3\xa0ncies amb pacients que requerien tractament m\xc3\xa8dic i eren evacuats cap al Caire.'